Broj RKP-a: 10055 Matični broj: 03301192 Razina: 31 Šifra djelatnosti:8520 Razdjel: 000

KLASA: 400-04/25-01/1

URBROJ: 2196-4-5-01-25-5

U Vinkovcima, 28. srpnja 2025. godine

  **Obrazloženje izvještaja o polugodišnjem izvršenju Financijskog plana za 2025. godinu**

Osnovna škola Ivana Gorana Kovačića Vinkovci, jedna je od sedam osnovnih škola u Vinkovcima. Škola obavlja djelatnost osnovnog obrazovanja kao javna ustanova. Zadaća osnovnog školstva je osiguranje kontinuiranog razvoja učenika kao duhovnog, moralnog, tjelesnog, intelektualnog i društvenog bića u skladu s njegovim sklonostima i sposobnostima. Zadaće i ciljevi osnovnog školstva ostvaruju se prema utvrđenim nastavnim planovima i programima, koji su sastavni dio Godišnjeg plana i programa rada Škole i školskog Kurikuluma. Cilj je podići kvalitetu nastave na veću razinu tako što se potiču usavršavanja učitelja i nastavnika škole. Također, nastoje se poboljšati radni uvjeti i prostor škole, ali i sportske dvorane. Škola materijalne, tekuće i investicijske rashode financira iz proračuna jedinice lokalne i područne samouprave Grada Vinkovaca, te iz vlastitih prihoda, odnosno pružanjem usluge najma dvorane i školskog prostora.

Financijski plan za 2025. godinu s projekcijama za 2026. i 2027. godinu usvojen je 17. prosinca 2024. godine gdje su ukupno planirani prihodi i rashodi iznosili 2.097.931,00 eura, te su dosada izvršene dvije Izmjene i dopune Financijskog plana za 2025. godinu, tako da sada ukupno iznose 2.075.340,75 eura.

**IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI**

Prema ekonomskoj klasifikaciji, u razdoblju od 01. siječnja do 30. lipnja 2025. godine ukupno planirani prihodi ostvareni su u iznosu od 980.362,49 eura, što je za 11,7% više u odnosu na prethodno razdoblje. Prihodi od pruženih usluga 6615 iznose 6.326,84 eura, a odnose se na iznajmljivanje sportske dvorane te su znatno povećani u odnosu na prethodno razdoblje jer se prošle godine nije iznajmljivala sportska dvorana zbog provedbe adaptacije.

Višak prihoda iz prethodne godine iznosi 44.495,27 eura. Od ukupnog viška prihoda, najveći dio se odnosi na provedbu Erasmus akreditacije u iznosu od 33.105,37 eura koje je škola dobila u 2024. godini, a koji su dosada utrošeni u iznosu od 21.879,91 eura. Višak prihoda iz vlastitih izvora koje je škola ostvarila od iznajmljivanja sportske dvorane iznose 6.834,84 eura, višak prihoda iz MZOM-a iznosi 3.824,29 eura jer je školi odobren preventivni projekt i projekt za darovite učenike, a od toga je dosada utrošeno 3.116,30 eura, dok višak prihoda iz proračuna Vukovarsko srijemske županije iznosi 167,31 eura.

Rashodi razreda 3 iznose 1.139.121,86 eura, dok rashodi razreda 4 iznose 16.646,45 eura, te su tako ukupni rashodi realizirani u iznosu od 1.155.768,31 eura što je za 25,6% veće u odnosu na prethodnu godinu. Bruto plaće su povećane za 31,3% u odnosu na prethodno razdoblje zbog različitog knjiženja. Naime, ukidanjem kontinuiranih rashoda, u izvještaju je sada obuhvaćeno sedam plaća, dok je u prethodnom bilo iskazano šest plaća. Ista stvar je i s energijom koja je veća za 33,7% u odnosu na prethodno razdoblje. Stručna usavršavanja su manja u odnosu na prethodno razdoblje, jer su prošle godine učitelji sudjelovali u Erasmus mobilnosti preko akreditacije i preko projekta koji je i završio u prethodnoj godini. Zdravstvene usluge su veće u odnosu na prethodno razdoblje jer su ove godine djelatnici škole išli ranije na obvezne sistematske preglede pa je iz tog razloga povećan trošak u odnosu na prethodno razdoblje.

**IZVJEŠTAJ O PRIHODIMA I RASHODIMA PREMA IZVORIMA FINANCIRANJA**

Opći prihodi i primici su veći u odnosu na prethodno razdoblje jer je povećana bruto plaća pomoćnika u nastavi. Ukupni prihodi iz decentraliziranih sredstava iznose 74.011,69 eura, dok su ukupni rashodi ostvareni u iznosu od 82.727,04 eura, od kojih se 12.831,56 eura odnosi na dodatna ulaganja na građevinskim objektima, odnosno na ugradnju novih ulaznih vrata i električne brave s interfonom radi provedbe sigurnosnih mjera i zaštite učenika i zaposlenika škole. Sva primljena sredstva od Grada Vinkovaca su utrošena namjenski prema financijskom planu te su svaki mjesec pravdani u Odjelu društvenih djelatnosti. Prihodi iz vlastitih izvora su povećani u odnosu na prethodno razdoblje zbog već spomenutog iznajmljivanja sportske dvorane.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Prema funkcijskoj klasifikaciji, osnovno obrazovanje ukupno iznosi 1.155.768,31 eura.

**IZVJEŠTAJ PO PROGRAMSKOJ KLASIFIKACIJI**

Prema programskoj klasifikaciji, stručno, administrativno i tehničko osoblje ukupno iznosi 953.694,44 eura, a odnosi se na bruto plaće, nagrade i naknade zaposlenicima škole, te plaća za rad vanjskog suradnika. Ovim se osiguravaju kadrovski uvjeti potrebni za rad škole. Tekuće i investicijsko održavanje ukupno iznosi 1.636,93 eura, dok opći poslovi ukupno iznose 157.234,92 eura. Navedena sredstva koriste se za pokriće troškova škole, za energente škole, za prijevoz i prehranu učenika, za stručno usavršavanje djelatnika te za nabavku nastavnih sredstava i pomagala, te za tekuće i investicijsko održavanje škole i opreme. Time se omogućavaju i ostvaruju infrastrukturni uvjeti za rad i razvoj djelatnosti osnovnog obrazovanja. Kapitalno ulaganje iznosi 16.646,45 eura, a odnosi se na ulaganje u dugotrajnu materijalnu imovinu za potrebe nabavke novih računala, interaktivnih ekrana, namještaja i ostalog radi poboljšanja radnih uvjeta i prostora školovanja djece. Projekt Pomoćnici u nastavi ukupno iznose 23.471,40 eura kojima se nastoji pružiti pomoć učenicima prilikom nastavnog procesa s tendencijom osamostaljivanja i sudjelovanja u školskoj sredini. Projekt Shema školsko voće i mlijeko iznosi 3.084,17 eura čiji cilj je podizanje svijesti o važnosti zdrave prehrane kod djece, te povećanje unosa svježeg voća i mlijeka u svakodnevnoj prehrani učenika.

Ravnatelj:

dr.sc. Mario Lovrić